ເຈົ້າໜ້າທີ່ອາລັກຂາ ປະທານາທິບໍດີໂອບາມາ ຖືກສົ່ງກັບຄືນປະເທດ ຍ້ອນປະພຶດຜິດວິໄນ
ກ່າວ​ກັນ​ວ່າ ການປະພຶດຜິດວິ​ໄນ ທີ່ຖືກກ່າວຫານີ້ ໄດ້ເກີດຂຶ້ນ ກ່ອນໜ້າທີ່ທ່ານໂອບາມາ ຈະໄປເຖິງເມືອງຕາກອາກາດ Cartagena ໃນມື້ວັນສຸກ.
ພະແນກອາລັກຂາເຈົ້າໜ້າທີ່ຂັ້ນສູງຂອງສະຫະລັດເວົ້າວ່າ ພະນັກຂອງຕົນ 11 ຄົນທີ່ ຖືກສົ່ງໄປຍັງໂຄລໍາເບຍ ລ່ວງໜ້າການຢ້ຽມຢາມຂອງປະທານາທິບໍດີ ບາຣັກ ໂອບາມາ ໄດ້ຖືກສົ່ງກັບຄືນປະເທດ ແລະຖືກສັ່ງໃຫ້ພັກການ ໃນຂະນະທີ່ມີການສອບສວນໃນ ຂໍ້ຫາປະພຶດຜິດວິໃນ ທີ່ກ່ຽວຂ້ອງກັບສາວໂສເພນີ ໃນວັນເສົາວານນີ້ເຊ່ນກັນ ກອງທັບສະຫະລັດປະກາດວ່າ ພະນັກງານທະຫານ 5 ຄົນ ທີ່ຖືກມອບໝາຍໃຫ້ໄປຊ່ວຍພະແນກອາລັກຂາປະທານາທິບໍດີ ໃນການປະຕິບັດໜ້າ ທີ່ນັ້ນ ກໍໄດ້ຖືກ “ກັກຂັງຢູ່ໃນຖານທັບ” ຢູ່ໂຄລໍາເບຍນັ້ນ ໂຄສົກປະຈໍາທໍານຽບຂາວ ທ່ານ Jay Carney ເວົ້າວ່າ ເຫດການທີ່ເກີດຂຶ້ນກ່ຽວກັບ ພະນັກງານທະຫານ ແມ່ນມາຈາກກໍລະນີດຽວກັນກັບເລື້ອງທີ່ກ່ຽວຂ້ອງ ກັບພວກເຈົ້າ ໜ້າທີ່ຄຸ້ມຄອງປະທານາທິບໍດີ ກ່າວກັນວ່າ ການປະພຶດຜິດວິໄນທີ່ຖືກກ່າວຫານີ້ ໄດ້ເກີດຂຶ້ນກ່ອນໜ້າທີ່ທ່ານ ໂອບາ ມາ ຈະໄປເຖິງເມືອງຕາກອາກາດ Cartagena ໃນມື້ວັນສຸກ ໂຄສົກ Carney ກ່າວອີກວ່າ ທ່ານປະທານາທິບໍດີ ມີຄວາມໝັ້ນໃຈໃນຜູ້ອາລັກຂາທ່ານ ແລະເຫດການທີ່ເກີດຂຶ້ນນັ້ນ ບໍ່ໄດ້ມີຜົນກະທົບຕໍ່ຄວາມປອດໄພຂອງປະທານາທິບໍດີ ແຕ່ຢ່າງໃດ